wickkiey/tamil-wikipedia-chunked huggingface dataset:
# பிலிப் ஹியூஸ்

**பிலிப் ஜொயெல் ஹியூஸ்** (*Phillip Joel Hughes*, 30 நவம்பர் 1988 – 27 நவம்பர் 2014) ஆத்திரேலியத் தேர்வு மற்றும் ஒருநாள் துடுப்பாட்ட வீரர் ஆவார். நியூ சவுத் வேல்சு அணிக்காக ஆரம்பத் துடுப்பாட்டக்காரராக ஈராண்டுகள் விளையாடிய பின்னர் இவர் தனது முதலாவது தேர்வுத் துடுப்பாட்டத்தை 20வது அகவையில் ஆத்திரேலிய அணியில் விளையாடினார்.  
இடது கை துடுப்பாட்டக்காரரான ஹியூஸ், ஆத்திரேலியாவுக்காக 26 தேர்வுப் போட்டிகளிலும், 25 ஒருநாள் போட்டிகளிலும், ஒரு இருபது20 போட்டிகளிலும் விளையாடியுள்ளார். 2013 சனவரி 11 இவர் மெல்பேர்னில் நடைபெற்ற இலங்கை அணிக்கு எதிரான ஒரு நாள் போட்டியில் விளையாடி 112 ஓட்டங்களைப் பெற்று, ஆத்திரேலிய ஒருநாள் போட்டி வரலாற்றில் தான் விளையாடிய முதல் ஒருநாள் ஆட்டத்திலேயே நூறு ஓட்டங்களைப் பெற்ற முதல் ஆட்டக்காரர் என்ற சாதனையைப் பெற்றார்.  
25 நவம்பர் 2014 அன்று, சிட்னி துடுப்பாட்டத் திடலில் நடந்த போட்டியின் போது, சீன் அபொட் வீசிய பந்தால் கழுத்தில் தாக்கப்பட்டு, பிலிப்பிற்கு முதுகெலும்பு தமனி சிதைவு ஏற்பட்டு, அது குருதிக்கசிவுக்கு வழிவகுத்தது. அவர் சுயநினைவு திரும்பாமல், 2014 நவம்பர் 27 அன்று தனது 25-ஆவது அகவையில் இறந்தார்.
# பிலிப் ஹியூஸ்

## இளமைக் காலம்

ஹியூஸ் ஆத்திரேலியாவின் நியூ சவுத் வேல்சு மாநிலத்தில் மாக்சுவில் என்ற இடத்தில் கிரெக், வெர்ஜீனியா ஆகியோருக்குப் பிறந்தார். தந்தை கிரெக் ஒரு வாழைத்தோட்ட விவசாயி, தாயார் வெர்ஜினியா இத்தாலிய வம்சாவளி ஆவார். சிறு வயதிலேயே மாக்சுவில் ஆர்எஸ்எல் இளைஞர் துடுப்பாட்ட அணியில் சேர்ந்து விளையாடினார். 19-வயதிற்குட்பட்டோருக்கான 2008 ஐசிசி உலகக்கிண்ணப் போட்டியில் ஆத்திரேலிய அணிக்காக விளையாடினார்.
# பிலிப் ஹியூஸ்

## மறைவு

2014 நவம்பர் 25 இல், சிட்னி துடுப்பாட்டத் திடலில் நடைபெற்ற செஃபீல்டு சீல்டு போட்டி ஒன்றில், ஹியூஸ் தலைக்கவசம் அணிந்து 63 ஓட்டம் என்ற நிலையில் ஆடிக்கொண்டிருந்தார். சோன் அபொட் வீசிய அதிவேக எகிறி பந்து பிலிப்பின் இடது காதுக்குக் கீழே பாதுகாப்பற்ற கழுத்துப் பகுதியில் தாக்கியதில் படுகாயமடைந்த நிலையில் சிட்னி செயின்ட் வின்சென்ட் மருத்துவமனையில் அனுமதிக்கப்பட்டார். அங்கு அவருக்கு அறுவை சிகிச்சை செய்யப்பட்டு தூண்டப்பட்ட உணர்விழந்த நிலையில் வைக்கப்பட்டார். பிலிப்பின் காயம் ஒரு அரிதானது, ஆனால் விளையாட்டுத் தொடர்பான மழுங்கிய மூளைக் குருதிநாள நேர்ச்சி என்று அழைக்கப்படும் வலையுருவடிக் குருதிப்பெருக்குக்கு வழிவகுத்தது.  
போட்டி உடனடியாகக் கைவிடப்பட்டது. ஏனைய இரண்டு செஃபீல்டு சீல்ட் போட்டிகள் ஆத்திரேலியாவில் பிரிஸ்பேன், மெல்பேர்ண் நகரங்களில் விளையாடப்பட்டுக் கொண்டிருந்தன. அந்த நாள் முடிவில் அந்தப் போட்டிகளும் கைவிடப்பட்டதாக கிரிக்கெட் ஆத்திரேலியா அறிவித்தது.  
வியாழன் அன்று காலை, 27 நவம்பர் 2014 அன்று, பிலிப் தனது 25வது அகவையில், தன்னுடைய பிறந்தநாளை 3 நாளில் கொண்டாடவிருந்த நிலையில், இரண்டு நாட்களுக்கு முன்பு ஏற்பட்ட காயங்களால் இறந்தார். ஆத்திரேலியத் துடுப்பாட்ட அணியின் தலைவர் மைக்கல் கிளார்க் பிலிப்பின் குடும்பத்தின் சார்பாக ஒரு அறிக்கையைப் படித்தார்.  
மே 2015 இல், கிரிக்கெட் ஆத்திரேலியா, பிலிப் ஹியூசின் மரணம் குறித்து ஒரு சுயாதீன மறுஆய்வு மேற்கொள்ளப்படும் என்று அறிவித்தது.  
பிலிப் ஹியூசின் மறைவு உலகெங்கும் உள்ள துடுப்பாட்ட வீரர்கள், ரசிகர்களை உலுக்கியது. ஆத்திரேலிய பிரதமர், டோனி அபோட் இரங்கல் செய்தியை வெளியிட்டார். உலகம் முழுவதும் இருந்து மக்கள் பிலிப் ஹியூசிற்கு அஞ்சலி செலுத்தும் விதமாக சமூக ஊடகத்தில் தங்கள் கிரிக்கெட் மட்டை ஒளிப்படங்களை வெளியிட்டனர்.
# பிலிப் ஹியூஸ்

## மறைவு

### மறைவுக்குப் பின் நடந்த நிகழ்வுகள்

- பாக்கித்தான் மற்றும் நியூசிலாந்து எதிரான போட்டியின் 2வது நாள் ஆட்டம் 27ஆம் நவம்பர் அன்று ரத்துச் செய்யப்பட்டது. போட்டி 1 நாள் நீடிக்கப்பட்டது. அது மீண்டும் தொடங்கியது போது, கையால் எழுதப்பட்ட" பி.ஹெச் " தொப்பியை அனைத்து நியூசிலாந்து வீரர்கள் அணிந்தனர்.
- மைக்கேல் கிளார்க் விருப்பத்தை ஏற்று, கிரிக்கெட் ஆத்திரேலியா, ஹியூசின் 'ஒரு நாள் சட்டை எண் 64'க்கு ஓய்வு பெற வழங்க ஒப்புதல் வழங்கியது.
- ஆத்திரேலியா - இந்தியா இடையிலான முதல் தேர்வுப் போட்டி முதலில் திசம்பர் 4ம் தேதி பிரிஸ்பேனில் உள்ள காபா அரங்கில் தொடங்க திட்டமிடப்பட்டிருந்தது. ஆனால் அது ஒத்திவைக்கப்பட்டு அடிலெய்ட் அரங்கில் திசம்பர் 9ஆம் தேதி தொடங்கியது. இப்போட்டியில் "13 வது மனிதன்" பிலிப் ஹியூஸ் சேர்க்கப்பட்டார்.
- **பிலிப் ஹியூஸ் 63 (காயம் காரணமாக ஓய்வு)** - என்பதற்கு பதிலாக **பிலிப் ஹியூஸ் 63 (நாட் அவுட்)**, என அவரது கடைசி போட்டியின் அட்டவணை திருத்தப்பட்டது.
# பிலிப் ஹியூஸ்

## பன்னாட்டு சதங்கள்

;தேர்வு சதங்கள்
| பிலிப் ஹியூசின் தேர்வு சதங்கள் |  |  |  |  |  |  |
| --- | --- | --- | --- | --- | --- | --- |
| **[1]** | **115** | 2 | டர்பன், தென்னாப்பிரிக்கா | கிங்சுமீட் | 2009 |  |
| **[2]** | **160** | 2 | டர்பன், தென்னாப்பிரிக்கா | கிங்சுமீட் | 2009 |  |
| **[3]** | **126** | 13 | கொழும்பு, இலங்கை | சிங்கள அரங்கு | 2011 | } |
;ஒருநாள் பன்னாட்டு சதங்கள்
| பிலிப் ஹியூசின் ஒருநாள் பன்னாட்டு சதங்கள் |  |  |  |  |  |  |
| --- | --- | --- | --- | --- | --- | --- |
| **[1]** | **112** | 1 | மெல்பேர்ண், ஆஸ்திரேலியா | மெல்போர்ன் துடுப்பாட்ட மைதானம் | 2013 |  |
| **[2]** | **138*** | 5 | ஹோபார்ட், ஆஸ்திரேலியா | பிளன்ட்ஸ்டோன் | 2013 | } |
# காதலா! காதலா!

***காதலா! காதலா!*** (*Kaathala Kaathala*) என்பது 1998 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். சிங்கீதம் சீனிவாசராவ் இயக்கிய இத்திரைப்படத்தில் கமல்ஹாசன், பிரபுதேவா, சௌந்தர்யா, ரம்பா, எம். எஸ். விஸ்வநாதன் ஆகியோர் முன்னணி கதாபாத்திரங்களில் நடித்திருந்தனர். பி. எல். தேனப்பன் தயாரித்த இத்திரைப்படம் கார்த்திக் ராஜா இசையமைப்பில் 1998 ஏப்ரல் 10 அன்று வெளியானது. கமல்ஹாசன் நடிப்பில் வெளியான சிறந்த நகைச்சுவை திரைப்படங்களில் இதுவும் ஒன்றாகும்.
# காதலா! காதலா!

## நடிகர்கள்

- கமல்ஹாசன் - ராமலிங்கம்
- பிரபுதேவா - சுந்தரலிங்கம்
- சௌந்தர்யா - சுந்தரி
- ரம்பா - ஜானகி
- எம். எஸ். விஸ்வநாதன் - பரமசிவம்
- ஸ்ரீவித்யா - பார்வதி
- வடிவேலு - சிங்காரம்
- மௌலி - பாலமுருகன்
- நாகேஷ் - சொக்கலிங்கம்
- சோ ராமசாமி - வரதாச்சாரி
- எஸ். என். லட்சுமி - நூர்ஜகான்
- கொச்சி ஹனீஃபா - விகடானந்தா
- கிரேசி மோகன் - ஜுனியர் விகடானந்தா
- கோவை சரளா
- டெல்லி கணேஷ்
- ஓமக்குச்சி நரசிம்மன்
- ரேவதி சங்கரன்
- வையாபுரி
- மதன் பாப்
- மகேந்திரன்
- அஜய் ரத்ணம்
# காதலா! காதலா!

## தயாரிப்பு

கமல்ஹாசன் கதாநாயகனாக நடித்த அவ்வை சண்முகி திரைப்படத்தைத் தொடர்ந்து இத்திரைப்படத்தையும் இயக்குநர் கே. எஸ். ரவிக்குமார் இயக்குவதாக இருந்தது. ஆனாலும் 1997இல் நடந்த பெப்சி தொழிலாளர்கள் வேலைநிறுத்தத்தினால் அவரால் இப்படத்தை இயக்க முடியாமல் போனது. ஆகவே இப்படத்தை சிங்கீதம் சீனிவாசராவ் இயக்கியிருந்தார். நடிகைகள் மீனா, சிம்ரன் ஆகியோர் வேறு படங்களில் நடித்து கொண்டு இருந்ததால் அவர்களால் இப்படத்தில் நடிக்க இயலவில்லை. ஆகவே இப்படத்தில் ரம்பா முக்கியக் கதாபாத்திரத்தில் நடித்தார்.  
தயாரிப்பாளர் பி. எல். தேனப்பன் பத்திரிக்கை ஒன்றில் அளித்த பேட்டியில், "நடிகர் பிரபு எனக்கொரு கால்ஷீட் குடுத்திருந்தார். அது தள்ளிப்போச்சு. இதைப் பத்தி கமல் சார்கிட்ட பேசினேன். ஆனால், அவரே அதில் நடிக்க 'காதலா காதலா'னு வந்துச்சு", என்று கூறியுள்ளார்.
# காதலா! காதலா!

## பாடல்

இப்படத்திற்கு கார்த்திக் ராஜா இசை அமைத்துள்ளார். "காசு மேலே" பாடல் வரிகளை வாலி எழுதினார். அப்பாடலில் *வாச கதவ ராஜ லட்சுமி… தட்டுகிற வேளையிது…* என்ற வரியில் கமல்ஹாசனின் தாயார் "ராஜலட்சுமி" அவர்களின் பெயர் வரும் படி எழுதியிருந்தார்.  
| எண் | பாடல் | பாடியவர்கள் |  |
| --- | --- | --- | --- |
| 1 | "காசுமேலே" | கமல்ஹாசன், உதித் நாராயண் |  |
| 2 | "லைலா லைலா" | ஹரிஹரன், பவதாரிணி, ஸ்ரீபிரியா, பிரசன்னா |  |
| 3 | "தகிடுதத்தம் அண்ணாச்சி" | இளையராஜா, ஜாக் |  |
| 4 | "சரவணபவ" | கமல்ஹாசன், கார்த்திக் ராஜா, ஸ்ரீபிரியா, சுஜாதா |  |
| 5 | "அணகோன்டா" | கமல்ஹாசன், கவிதாபட்வால் |  |
| 6 | "அணகோன்டா 2" | ஹரிஹரன், பவதாரிணி | } |
# எட் சீரன்

எட் ஷீரன் என்பவர் ஆங்கில பாடகர் மற்றும் இசையமைப்பாளர் அவார். இவர் இங்கிலாந்தில் மேற்கு யோர்க்சையரில் உள்ள எட்டன் பிரிட்ஜ் என்னும் இடத்தில பெப்ரவரி 17, 1991 அன்று பிறந்தார். இவருடைய பெற்றோர் ஜான் ஷீரன் மற்றும் இமோகா லாக் ஆவர். இவருடைய முதல் ஆல்பமான '+' மிகுந்த வரவேற்பைப் பெற்றது. இதன்மூலம் இவர் பல பிரித்தானிய இசை விருதுகளை வாங்கியுள்ளார்.
# ஆப்சுபர்கு அரசமரபு

**ஆப்சுபர்கு அரச மரபு** அல்லது சுருக்கமாக **ஆப்சுபர்கு** (*Habsburg*) கோமகன்கள், அரசர்கள், மற்றும் மன்னர்களின் குடும்பமாகும். இந்தக் குடும்பத்தினர் ஐரோப்பிய வரலாற்றில் முதன்மையான பங்காற்றி உள்ளனர். இவர்கள் ஆசுதிரியா, பின்னர் ஆசுத்திரியா-அங்கேரியை 600 ஆண்டுகளுக்கும் மேலாக ஆண்டுள்ளனர். சில காலம் எசுப்பானியா, நெதர்லாந்து, மற்றும் புனித உரோமைப் பேரரசும் இவர்களது ஆட்சியில் இருந்தன.  
1515இல் வியன்னாவில் ஆப்சுபர்கு குடும்பத்தைச் சேர்ந்த ஆசுதிரியா அரசருக்கும் யக்கியெல்லோன் அரசமரபைச் சேர்ந்த போலந்து, லித்துவேனியா மன்னர்களுக்கும் இடையே பொகிமியா மற்றும் அங்கேரியின் மன்னர்களுக்கு ஆண் வாரிசு இல்லையென்றால் ஆசுதிரிய மன்னர் அப்பகுதியின் ஆட்சியைக் கைக்கொள்வார் என்று உடன்பாடு ஏற்பட்டது. சார்தீனியா இராச்சியமும் இவர்களது கைவசம் இருந்தது.  
இந்த அரச மரபின் கடைசி பேரரசியாக பூர்பொன்-பார்மாவின் சீடா இருந்தார். இவர் 1989இல் சுவிட்சர்லாந்தில் இறந்தார். 1916 முதல் 1918 வரை தமது கணவர் சார்லசுடன் ஆட்சி புரிந்துள்ளார்.
# ஆப்சுபர்கு அரசமரபு

## முதன்மை பதவிகள்

இந்தக் குடும்பத்தினர் ஏற்ற பல்வேறு முதன்மை பதவிகள்:
- உரோம அரசர்கள்
- புனித உரோமைப் பேரரசர்கள்
- செருமனியின் அரசர்
- ஆசுதிரியாவின் ஆட்சியாளர்கள் (1453 முதல்)
- பொகிமியா அரசர்கள் (1306–1307, 1437–1439, 1453–1457, 1526–1918),
- அங்கேரி அரசர்கள் மற்றும் குரோசியா அரசர்கள் (1526–1918),
- எசுப்பானிய அரசர்கள் (1516–1700),
- போர்த்துக்கேய அரசர்கள் (1581–1640),
- கலீசியா மற்றும் லோடொமெரியா அரசர் (1772–1918),
- டிரான்சில்வேனியா பேரிளவரசர் (1690–1867).  
இவை தவிர பல பட்டங்கள் இக்குடும்ப அரசர்களுக்கு வழங்கப்பட்டுள்ளன.
# பாட்டாளி

***பாட்டாளி*** (*Paattali*) என்பது 1999 ஆவது ஆண்டு டிசம்பர் மாதம் 17 ஆம் நாளன்று கே. எஸ். ரவிக்குமார் இயக்கத்தில் வெளியான ஒரு இந்தியத் தமிழ்த் திரைப்படமாகும். சரத்குமார், ரம்யா கிருஷ்ணன், தேவயானி, வடிவேலு ஆகியோர் முன்னணி கதாபாத்திரத்தில் நடித்த இத்திரைப்படத்திற்கு எஸ். ஏ. ராஜ்குமார் இசையமைத்திருந்தார்.
# பாட்டாளி

## நடிகர்கள்

- சரத்குமார் - சண்முகம்
- தேவயானி - சகுந்தலா
- ரம்யா கிருஷ்ணன் - கண்ணம்மா
- வடிவேலு - வடிவு
- கோவை சரளா - சரளா
- ஆனந்த் ராஜ் - கண்ணம்மாவின் தந்தை
- சுஜாதா - கண்ணம்மாவின் தாய்
# பாட்டாளி

## தயாரிப்பு

இத்திரைப்படத்தின் சண்டைக் காட்சி படப்பிடிப்பில் நடிகர் சரத்குமாருக்கு கையில் காயம் ஏற்பட்டதால், படப்பிடிப்பு இரண்டு வாரங்கள் தடைபட்டது.
சில காரணங்களால் சிம்ரன் நடிப்பதாக இருந்த கதாபாத்திரத்தில் நடிகை ரம்யா கிருஷ்ணன் நடிக்க நேர்ந்தது.
# ஏ. டி. நானா பாட்டீல்

**ஏ. டி. நானா பாட்டீல்**, மகாராட்டிர அரசியல்வாதி. இவர் பாரதிய ஜனதா கட்சியின் உறுப்பினர். இவர் 1961-ஆம் ஆண்டின் செப்டம்பர் ஒன்பதாம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், ஜள்காவ் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் ஜள்காவ் மாவட்டத்தில் உள்ள பாரோளா என்னும் ஊரைச் சேர்ந்தவர்.
# ஏ. டி. நானா பாட்டீல்

## பதவிகளும் பொறுப்புகளும்

இவர் ஏற்றிருந்த பதவிகளும் பொறுப்புகளும் கீழே பட்டியலிடப்பட்டுள்ளன.
- 1998-2000: பாரோளா நகராட்சியின் பிரசிடென்ட்
- 2001-06: பாரோளா நகராட்சியின் பிரசிடென்ட்
- 2009: பதினைந்தாவது மக்களவையில் உறுப்பினர்
- மே, 2014: பதினாறாவது மக்களவையில் உறுப்பினர்
# ரட்சா கடசே

ரட்சா நிகில் கட்சே, மகாராட்டிர அரசியல்வாதி. இவர் பாரதிய ஜனதா கட்சியைச் சேர்ந்தவர். இவர் 1987-ஆம் ஆண்டின் மே பதின்மூன்றாம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், ராவேர் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் ஜள்காவ் மாவட்டத்தின் முக்தாய்நகர் வட்டத்தில் உள்ள முக்தாய் என்னும் ஊரைச் சேர்ந்தவர்.
# பிரதாப்ராவ் கண்பத்ராவ் ஜாதவ்

**பிரதாப்ராவ் கண்பத்ராவ் ஜாதவ்**, மகாராட்டிர அரசியல்வாதி ஆவார். இவர் சிவ சேனா கட்சியின் உறுப்பினர். இவர் 1960-ஆம் ஆண்டின் நவம்பர் 25-ஆம் நாளில் பிறந்தார். இவர் புல்டாணா மாவட்டத்தில் உள்ள மேக்கர் என்னும் ஊரைச் சேர்ந்தவர். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், புல்டாணா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# பிரதாப்ராவ் கண்பத்ராவ் ஜாதவ்

## பதவிகளும் பொறுப்புகளும்

- 1995-1999, 1999-2009: மகாராட்டிர சட்டமன்றத்தின் உறுப்பினர்
- 1997-1999: மகாராட்டிர மாநில அரசின் அமைச்சர் (இளைஞர் நலம், விளையாட்டுத் துறை, நீர்ப்பாசனத் துறை)
- 2009: பதினைந்தாவது மக்களவையில் உறுப்பினர்
- மே, 2014: பதினாறாவது மக்களவையில் உறுப்பினர்
# ராம்தாஸ் சந்திரபான்ஜி தடஸ்

**ராம்தாஸ் சந்திரபான்ஜி தடஸ்**, மகாராட்டிர அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். இவர் 1953-ஆம் ஆண்டின் ஏப்ரல் முதலாம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், வர்தா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# கிருபால துமானே

**கிருபால துமானே**, மகாராட்டிர அரசியல்வாதி ஆவார். இவர் சிவ சேனா கட்சியின் உறுப்பினர். இவர் 1965-ஆம் ஆண்டின் ஜூன் முதலாம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், ராம்டேக் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் நாக்பூரில் பிறந்தவர்.
# என் புருசன் குழந்தை மாதிரி

**என் புருசன் குழந்தை மாதிரி** (*En Purushan Kuzhandhai Maadhiri*) என்பது 2001 ஆவது ஆண்டில் எஸ். பி. இராஜ்குமார் இயக்கத்தில் வெளியான ஒரு இந்தியத் தமிழ்த் திரைப்படமாகும். லிவிங்ஸ்டன், தேவயானி, விந்தியா, வடிவேலு ஆகியோர் முன்னணி கதாபாத்திரத்தில் நடித்த இத்திரைப்படத்திற்கு தேவா இசையமைத்திருந்தார். 2001 ஆம் ஆண்டில் வெளிவந்த இத்திரைப்படம் ஒரு சிறந்த பொழுதுபோக்கு திரைப்படமாக அமைந்தது. இத்திரைப்படம் சிவாஜி, மீரா ஜாஸ்மின், சங்கீதா ஆகியோரின் நடிப்பில் *மா அயநா சண்டி பில்லாடு* எனும் பெயரில் தெலுங்கில் மறுஆக்கம் செய்யப் பட்டது.
# என் புருசன் குழந்தை மாதிரி

## கதைச்சுருக்கம்

முருகேசன் (லிவிங்ஸ்டன்), தனது மாமன் மகளான மகேஸ்வரியையே (தேவயானி) தனது உலகமென நினைத்து வாழ்கிறார். அவருடைய காதலுக்கு மகேஷ்வரியும் சம்மதம் தரவே இருவருக்கும் திருமணம் நடக்கிறது. இந்நிலையில் சாந்தமூர்த்தியிடம் நடனக் கலைஞரான சிந்தாமணி (விந்தியா) மாட்டிக் கொள்ளும் போது அவரை முருகேசன் காப்பாற்றி தனது தோட்டத்தில் தங்க வைக்கிறார். எதிர்பாராத விதமாக சிந்தாமணி கர்ப்பமாக முருகேசன் காரணமாகிறார். இதே நேரத்தில் முருகேசனின் மனைவியான மகேஷ்வரியும் கர்ப்பமாகிறார். இந்த பிரச்சனைகளை எப்படி சமாளிக்கிறார் என்பதே இப்படத்தின் இறுதிக் காட்சியாகும்.
# என் புருசன் குழந்தை மாதிரி

## நடிகர்கள்

- லிவிங்ஸ்டன் - முருகேசன்
- தேவயானி - மகேஷ்வரி
- விந்தியா - சிந்தாமணி
- வடிவேலு - அங்குசாமி
- பொன்னம்பலம் - சாந்த மூர்த்தி
- ஆர். சுந்தர்ராஜன்
# என் புருசன் குழந்தை மாதிரி

## பாடல்கள்

இப்படத்திற்கு தேவா இசையமைத்திருந்தார்.
| 1 | *ஆடிய ஆட்டம்* | தேவா |  |
| --- | --- | --- | --- |
| 2 | *சித்திரையே* | ஹரிஹரன், அனுராதா ஸ்ரீராம் |  |
| 3 | *நாலு அடி ஆறு அங்குலம்* | வடிவேலு |  |
| 4 | *பட்டாம்பூச்சி* | மனோ, அனுராதா ஸ்ரீராம் |  |
| 5 | *வாழ வைக்கும்* | சபேஷ், கிருஷ்ணராஜ் |  |
| 6 | *வெண்ணிலா* | உன்னிகிருஷ்ணன், சத்யா | } |
# யாப்பகூவா

**யாப்பகூவா** என்பது இலங்கையின் தென்மேற்கு ஈர வலையத்தில் காணப்படும் யாப்பகூவா மலையில் காணப்பட்ட இராசதானி. இக்குன்று கிட்டத்தட்ட 300 மீற்றர்கள் உயரமானது. யாப்பகூவா கோட்டை இலங்கையின் குருநாகலை மாவட்டத்தின் மகவ என்னும் கிராமத்துக்குச் சுமார் மூன்று கிலோ மீட்டர் தூரத்தில் அமைந்துள்ளது. ஈழத்தின் கலை வரலாற்றில் இரண்டாவது சீகிரியா என வர்ணிக்கப்படுகிறது.
# ஈமியூ

## வகைபாட்டியிலும் பரவலும்

ஐரோப்பிய தேடலாய்வாளர்கள் மேற்கு ஆத்திரேலியாவின் கடற்கரைக்கு குறுகிய பயணம் மேற்கொண்டபோது, அவர்கள் 1696 ஆம் ஆண்டில் முதன் முதலாக ஈமுவைக் கண்டார்கள் என்று அறிக்கைகள் கூறுகின்றன. 1788 ஆம் ஆண்டுக்கு முன்னர் முதலாவது ஐரோப்பிய குடியேற்றம் ஏற்பட்ட போது ஆத்திரேலியாவின் கிழக்குக் கடற்கரையிலேயே இது காணப்பட்டதாகக் கருதப்பட்டது. இது முதலில் 1789 ஆம் ஆண்டில் வெளியிடப்பட்ட ஆர்தர் ஃபிலிப்பின் *வாயேச்சு டு பாட்டனி பே* (Voyage to Botany Bay) என்ற புத்தகத்தில் நியூ ஆலண்ட் கசோவரி (New Holland Cassowary) என்ற பெயரில் விவரிக்கப்பட்டது. பறவையியல் ஆய்வாளர் சான் லாதம் என்பவர், ஆத்திரேலியாவில் அக்காலத்தில் நியூ ஆலண்ட் எனக் குறிப்பிடப்பட்ட சிட்னியிலிருந்து பெறப்பட்ட ஒரு மாதிரியைக் கொண்டு இந்த இனத்திற்குப் பெயரிட்டார். ஈமு என்ற பொதுப்பெயரின் பெயர் வரலாறு நிச்சயமாகத் தெரியவில்லை. ஆனால், பெரிய பறவையைக் குறிக்கும் அரபுச் சொல்லிலிருந்து இப்பெயர் வந்துள்ளதாக நம்பப்படுகிறது. பின்னர் இந்த அரபுச் சொல்லை ஆத்திரேலியாவிலும் நியூ கினியிலும் இருந்த இதனுடன் தொடர்புடைய கசோவரியை விவரிக்க போர்ச்சுக்கீசு தேடலறிஞர்கள் பயன்படுத்தினர். விக்டோரியாவில் ஈமுவைக் குறிக்கப் பயன்படுத்தப்பட்ட சில சொற்களாவன: டியா டியா வுருங் என்ற மொழியில் *பாரிமால்* , குனை மொழியில் *மியோரே* மற்றும் சார்ட்வாட்சலி மொழியில் *கௌன்* . சிட்னி படுகைப் பகுதியின் உள்ளூர் எயோரா மற்றும் டாருக் வாசிகள் இவற்றை *முராவுங்* அல்லது *பிராபயின்* என அழைத்தனர்.  
வீல்லாட் என்பவர் 1816 ஆம் ஆண்டு ஈமுவைப் பற்றிய தனது முதல் விளக்கப் புத்தகத்தில், இரண்டு இனப் பெயர்களைப் பயன்படுத்தினார். முதலில் *டிரொமீசியசு* என்றும் பின்னர் சில பக்கங்களுக்குப் பிறகு *டிரொமாயசு* என்றும் பயன்படுத்தியுள்ளார். அன்று முதற்கொண்டு எது சரியானது என்பது வாதத்துக்குரியதாக இருந்து வருகிறது. பிந்தைய சொல்லானது சரியாக உருவாக்கப்பட்டுள்ளது. ஆனால் பாகுபாட்டியலில் உள்ள விதி என்னவென்றால், இது தெளிவாக ஒரு அச்சிடும் முறையில் நேர்ந்த பிழை இல்லை என்றால், முதலில் குறிப்பிடப்பட்ட பெயரே நீடிக்க வேண்டும் என்பதாகும். ஆத்திரேலிய அரசாங்கத்தின் வெளியீடுகள் உள்ளடங்கலாக பெரும்பாலான தற்கால வெளியீடுகளில், *டிரொமீசியசு* (Dromaius) என்பதே பயன்படுத்தப்படுகிறது. அதற்கு மாற்று எழுத்துக்கூட்டாக *டிரொமாயசு* (Dromaius) என்பதும் குறிப்பிடப்படுகிறது. தசுமானியன் ஈமு எனப்படுகின்ற துணை இனமான *டிரமையசு நாவொஃகொல்லண்டியே டையெமெனென்சிசு* (D. novaehollandiae diemenensis), சுமார் 1865 ஆம் ஆண்டளவில் அழிந்துவிட்டது. 20 ஆம் நூற்றாண்டு காலப்பகுதியில், ஈமுக்கள் தசுமானியாவுக்கு அப்பாலுள்ள மரியா தீவு மற்றும் தெற்கு ஆத்திரேலியாவுக்கு அருகிலுள்ள கங்காரு தீவு ஆகிய பகுதிகளுக்கு அறிமுகப்படுத்தப்பட்டன. கங்காரு தீவுப் பறவைகள் அங்கு தமது சந்ததியை உருவாக்கக்கூடிய அளவுக்கு ஒரு எண்ணிக்கையை உருவாக்கியுள்ளன. 1990 களின் மத்தியப் பகுதியில் மரியா தீவு பறவைகள் அழிந்துபோயின.  
ஆத்திரேலியாவில் இன்றளவும் நிலைத்திருக்கும் மூன்று உப இனங்கள் உள்ளன, அவை:
- தென்கிழக்கில், *டிரமையசு நாவொஃகொல்லண்டியே நாவொஃகொல்லண்டியே* (D.&nbsp;novaehollandiae novaehollandiae), இவை இனப்பெருக்கத்தின் போது கழுத்தைச் சுற்றி வெண்ணிறமான இறகுகளைக் கொண்டிருக்கும்;
- வடக்கில், *ட்ரமையசு நாவொஃகொல்லண்டியே வுட்வார்டி* (D.&nbsp;novaehollandiae woodwardi) இனம். இவை மெல்லியவை மற்றும் மங்கலான வண்ணமுடையவை
- தென்மேற்கில், *டிரமையசு நாவொஃகொல்லண்டியே ராட்சுசில்டி* (D.&nbsp;novaehollandiae rothschildi)இனம். இவை அடர்ந்த வண்ணமுடையவை, இனப்பெருக்கத்தின்போது கழுத்தைச் சுற்றிய இறகுகளைக் கொண்டிருக்க மாட்டா.
# ஈமியூ

## விளக்கம்
அடைகாக்கும் காலம் 56 நாட்கள் ஆகும். குஞ்சுகள் பொரிப்பதற்கு சற்று முன்னர் முட்டைகளை அடைகாப்பதை ஆண் பறவைகள் நிறுத்துகின்றன.  
புதிதாக வெளிவந்த குஞ்சுகள் சுறுசுறுப்பானவை மேலும் அவை சில நாட்களிலேயே கூட்டைவிட்டு வெளியேறக் கூடியன. அவை கிட்டத்தட்ட உயரமும், எடையும் உடையவை. இளம் ஈமுக்கள் நீண்ட தொலைவுக்குப் பயணம் செய்ய முடியாது என்பதால், பெற்றோர் பறவைகள் இனப்பெருக்கம் செய்வதற்காக அதிக உணவு கிடைக்ககூடிய ஓர் இடத்தைத் தேர்வு செய்வது அவசியமாகிறது. கூண்டில் வளர்க்கப்படும் பறவைகள் காட்டிலுள்ளவற்றை விட நீண்ட காலம் வாழ்கின்றன.  
காட்டு நாய்கள் (டிங்கோக்கள்), கழுகுகள் மற்றும் பருந்துகள் உள்ளடங்கலான சில விலங்குகள் ஈமுக்களை வேட்டையாடி இரையாக உட்கொள்கின்றன. மேற்படி மூன்றும் பெரிய பறவைகளையும் தாக்குகின்றன, நரிகளோ அடைகாக்கும் முட்டைகளைத் திருடுகின்றன. வேட்டையாடும் பறவைகளும் காட்டுநாயும் ஈமுவின் தலையில் தாக்குவதன் மூலம் அதைக் கொல்ல முயற்சிக்கும். அப்போது ஈமு வானில் பாய்ந்தும் காட்டு நாயை கீழே உதைத்து அல்லது நசுக்கியும் தடுக்க முயற்சி செய்யும். காட்டு நாயானது ஈமுவின் கழுத்தைப் பிடிக்கும் அளவு உயரத்திற்குப் பாய்வது அரிது என்பதாலேயே ஈமு எம்பிக் குதிக்கிறது. ஆகவே, காட்டு நாயின் அசைவுக்கு ஏற்ப தக்க சமயத்தில் ஈமு எம்பிக் குதித்தால் தான் ஈமுவின் தலையையும் கழுத்தையும் ஆபத்திலிருந்து பாதுகாத்துக்கொள்ள முடியும். ஆப்பு போன்ற வாலுள்ள கழுகுகளும் பருந்துகளும் கீழ்நோக்கி மிக வேகமாகப் பாய்ந்து, உயர் வேகத்தில், தலையையும் கழுத்தையும் குறி வைத்து ஈமுக்களைத் தாக்குகின்றன. இது போன்ற சந்தர்ப்பத்தில், காட்டு நாயிடம் இருந்து தப்பிப்பதற்கு ஈமு எம்பிக் குதிப்பது போல் குதிப்பது அதைக் காப்பாற்றப் பயன்படாது. பறவைகள், ஈமுக்கள் திறந்த வெளிகளில் இருக்கும் போதே குறிவைக்கின்றன. அப்போது தான் அவை எதன் பின்னாலும் மறைந்து கொள்ள முடியாது. இதுபோன்ற சந்தர்ப்பங்களில், தன்னைக் கொல்ல வரும் பறவையிடமிருந்து தப்பிச்செல்ல ஈமுக்கள் தாறுமாறான வகையில் ஓடி அடிக்கடி திசைகளை மாற்றிச் செல்ல மட்டுமே முடியும். சிலவேளைகளில் அவர்கள் தாம் முன்னர் கொன்ற ஈமுக்களின் தோல்களைப் பயன்படுத்தி ஈமுக்களைப் போன்று மாறுவேடமும் போட்டனர்.  
முற்கால வெள்ளையர் குடியேற்ற்றவாசிகளும் விளக்குகளுக்கான எரிபொருளுக்காக ஈமு கொழுப்பைப் பயன்படுத்தினார்கள். அவற்றின் நிகழ்வு வரம்பானது க்கு இடைப்பட்டதாக உள்ளது. மேலும் 1992 ஆம் ஆண்டு எண்ணிக்கை மதிப்பீடானது 630,000 மற்றும் 730,000 ஆகியவற்றுக்கு இடையில் இருந்தது.  
ஆத்திரேலிய பெருநிலப்பரப்பிலுள்ள ஈமுக்களின் எண்ணிக்கையானது ஐரோப்பியர்களின் குடியேற்றத்துக்கு முன்னரை விட இப்பொழுது அதிகமாக இருக்கும் எனக் கருதப்பட்டாலும்,
# ஈமியூ

## விளக்கம்

### கலாச்சார ரீதியான குறிப்புகள்

நியூ சௌத்வேல்சு பகுதியிலுள்ள யுவாலராய் (Yuwaalaraay) மற்றும் பிற இன மக்களின் படைப்புக் கதை உள்ளடங்கலான ஆத்திரேலியப் பழங்குடி புராணக் கதைகளில் ஈமுவுக்கு சிறப்புமிக்க ஓர் இடம் உள்ளது. இவர்கள் ஈமுவின் முட்டையொன்றை வானத்தில் எறிந்ததால்தான் சூரியன் உருவாக்கப்பட்டது என்று கூறுகின்றனர். பெரும் எண்ணிக்கையிலான பூர்வீகக்குடிக் குழுக்களிடையே ஏராளமான காரண காரிய விளக்கக் கதைகளில் ஈமு பறவை இடம்பெற்றுள்ளது. மேற்கு ஆத்திரேலியாவின் ஒரு கதையில், ஒரு மனிதன் சிறு பறவை ஒன்றை தொந்தரவு செய்ததால் சினங்கொண்ட அந்தப் பறவை ஒரு பூமாராங்கை அவன் மீது வீசி அவனது கைகளை வெட்டியெறிந்து அவனை பறக்க முடியாத ஈமுவாக மாற்றியதாகக் கூறப்படுகிறது. மத்திய ஆத்திரேலிய இனங்களில் உள்ள குர்டைட்சா (Kurdaitcha) மனிதன் தனது காற்தடங்களை மறைப்பதற்காக ஈமுவின் இறகுகளால் செய்யப்பட்ட காலணிகளை அணிவதாகக் கூறப்படுகிறது. ஆத்திரேலியா முழுவதுமுள்ள பல பூர்வீக மொழிக் குழுக்களிடையே, பால் வெளியிலுள்ள அடர்ந்த தூசிச் சந்துகள் இராட்சத ஈமுவைச் சுட்டுவதாக ஓர் ஐதீகமுள்ளது. பல்வேறு சிட்னி பாறைச் சிற்பங்களில் ஈமு பறவை சித்திரிக்கப்பட்டுள்ளது. இந்த விலங்குகள் பூர்வீக நடனங்களிலும் சித்திரிக்கப்படுகின்றன.  
ஈமுவானது ஆத்திரேலியாவின் விலங்கினச் சின்னமாக அதாவது தேசியப் பறவையாக பிரபலமாக கருதப்படுகிறது. ஆனால் அதிகாரபூர்வமாக அது தேசியச் சின்னமாக அறிவிக்கப்படவில்லை. இஃது ஆத்திரேலியாவின் மரபுச் சின்னங்களில் ஒரு சிவப்பு கங்காருவுடன் சேர்ந்து கேடயம் வைத்திருக்கும் வீரனின் தோற்றத்தில் இடம்பெற்றுள்ளது. ஆத்திரேலிய 50 சென்ட் நாணயத்தில் சின்னத்தின் ஒரு பகுதியாகவும் உள்ளது. பெரும் எண்ணிக்கையிலான ஆத்திரேலிய அஞ்சல் தலைகளிலும் இது இடம்பெற்றுள்ளது. இவற்றில் கூட்டமைப்புக்கு முந்தைய நியூ சௌத் வேல்சு 100 ஆவது ஆண்டுநிறைவு வெளியீடாக 1888 ஆம் ஆண்டிலிருந்து வெளியிடப்பட்ட, 2 பென்னிகள் மதிப்புள்ள நீலவண்ண ஈமு முத்திரையைக் கொண்டுள்ள ஒரு அஞ்சல் தலையும் 1986 ஆம் ஆண்டில் வெளியிடப்பட்ட 36 சென்ட் அஞ்சல் தலையும் 1994 ஆம் ஆண்டில் வெளியிடப்பட்ட 1.35 டாலர் அஞ்சல் தலையும் அடங்கும். ஈமு இறகுத் தோகையைக் கொண்டு மிகச்சிறப்பாக அலங்கரிக்கப்பட்டிருக்கும் ஆத்திரேலிய லைட் ஆர்சு (Australian Light Horse) படையின் தொப்பிகள் பிரபலமானவையாகும்.  
ஆத்திரேலியாவில் மலைகள், ஏரிகள், சிற்றோடைகள் மற்றும் நகரங்கள் உள்ளடங்கலாக ஈமுவின் பெயர் சூட்டப்பட்டுள்ள அரசுப் பதிவுபெற்ற சுமார் 600 இடங்கள் உள்ளன. 19 ஆம் மற்றும் 20 ஆம் நூற்றாண்டு காலத்தில், பல ஆத்திரேலிய நிறுவனங்களுக்கும் வீட்டுக்குரிய தயாரிப்புகளுக்கும் இந்தப் பறவையின் பெயர் வைக்கப்பட்டிருந்தது. எடுத்துக்காட்டாக, மேற்கு ஆத்திரேலியாவில் 20 ஆம் நூற்றாண்டின் ஆரம்ப காலத்திலிருந்து ஈமுவை வர்த்தகக் குறியீடாகக் கொண்டிருந்த பியர் பானம் தயாரிக்கப்பட்டு வந்தது. சுவான் பியர் நிறுவனம் (Swan Brewery) ஈமு வர்த்தகக் குறியுள்ள பியர் பானங்களின் பல்வேறு வகைகளைத் தொடர்ந்து தயாரித்து வருகிறது. *ஈமு – ஆசுட்ரல் ஆர்னிதோலாச்சி* (Emu – Austral Ornithology) என்பது ராயல் ஆத்திரேலேசியன் ஆர்னிதோலாசிசுட் யூனியன் (Royal Australasian Ornithologists Union) அமைப்பினால் வெளியிடப்படும், தொழில்முறை ரீதியாக மறுஆய்வு செய்யப்படும் ஒரு காலாண்டு வெளியீடாகும். இது பேர்ட்சு ஆத்திரேலியா எனவும் அழைக்கப்படுகின்றது.
# நிலை அலைவு

நிலநிரைக்கோட்டிலும் **நிலை அலைவுகளை** காட்டும் ஒரு மாத கால நிலவை ஒப்புருவாக்கிய தோற்றம். மேலும் நிலவின் பல்வேறு கலைகளையும் புவியிலிருந்து வேறுபடும் தொலைவு காரணமாக ஏற்படும் காட்சியளவு வேறுபாடுகளையும் காட்டுகின்றது.]]  
வானியலில், **நிலை அலைவுகள்** (*libration*) சுற்றிவரும் வான்பொருட்களுக்கிடையே ஒன்றிலிருந்து மற்றதைக் காணும்போது உணரப்படுகின்ற ஊசலாடும் நகர்வினைக் குறிக்கின்றது. குறிப்பாக புவியிலிருந்து நிலவின் நகர்வு, அல்லது கோள்களிலிருந்து டிரோஜன் விண்கற்கள் போன்றவற்றைக் குறிக்க இக்கலைச்சொல் பயன்படுத்தப்படுகின்றது.
நிலை அலைவு என்பது புவியிலிருந்து நிலவின் அளவில் ஏற்படும் சிறு மாற்றங்களைக் குறித்ததல்ல. இதுவும் அலையோட்டமாகக் காணப்பட்டாலும் இது புவிக்கும் நிலவுக்கும் உள்ள தொலைவின் வேறுபாட்டால், நீள்வட்டப்பாதையில் சுற்றுவதால், எழுவதாகும்.
# நிலை அலைவு

## நிலவின் நிலை அலைவு

ஒத்தியங்கு சுழற்சியால் நிலவின் ஒரு அரைக்கோளமே புவியை நோக்கி உள்ளது. இதன்படி மனிதர்களால் 50% நிலவுப் பரப்பை மட்டுமே காணவியலும். 1960களில் நிலவுத் தேடல் திட்டங்களுக்குப் பின்னரே நிலவின் பின்பகுதியின் காட்சிகள் மனிதருக்குக் காணக் கிடைத்தன; இக்கூற்று பகுதியாகவே உண்மையாகும். ஏனெனில் காலவோட்டத்தில் நிலவின் நிலை அலைவுகளால் சற்றேக் *கூடுதலாக* 59% நிலவின் பரப்பைக் காண முடிந்துள்ளது.  
புவியிலிருந்து பார்க்கும்போது நிலா முன்னும் பின்னும் செல்வது போன்ற அசைவாக நிலை அலைவைக் காணலாம். இதனால் சற்றே வெவ்வேறான அரைக்கோளப் பரப்புகளை வெவ்வேறு காலங்களில் காணலாம்.  
மூன்று வகையான நிலவு அலைவுகள் உள்ளன:
- *நிலநிரைக்கோட்டில் அலைவு* - இது புவியைச் சுற்றி நிலாச் செல்லும் சுற்றுப்பாதையின் வட்டவிலகலால்; நிலவின் சுற்றுதல் சுற்றுப்பாதை நிலையிலிருந்து சிலநேரங்களில் முன்னதாகவும் சில நேரங்களில் பிந்தியும் இருக்கின்றது.
- *நிலநேர்க்கோட்டில் அலைவு* - இது புவியைச் சுற்றும் சுற்றுப்பாதையின் தளத்திற்கு செங்குத்தும் சுழலச்சும் சற்றே சாய்ந்திருப்பதால் ஏற்படுகின்றது. இது புவி சூரியனைச் சுற்றும்போது எவ்வாறு பருவகாலங்கள் ஏற்படுகின்றனவோ அவ்வாறானது.
- *பகலிரவு அலைவு* என்பது புவியின் சுழற்சியால் ஒவ்வொரு நாளும் ஏற்படும் சிறு அலைவாகும்; காண்பவரை புவியையும் நிலவையும் இணைக்கின்ற நேர்கோட்டிற்கு முதலில் ஒருபுறமும் பின்னர் வேறு புறமும் கொண்டு செல்கின்றது. இதனால் புவியின் மையத்தில் இல்லாத காரணத்தால் காண்பவருக்கு முதலில் நிலவின் ஒருபக்கமும் பின்னர் மற்ற பக்கமும் காணக் கிடைக்கின்றது.
# நிலை அலைவு

## டிரோஜன் அலைவு

1772இல் ஜோசப் லூயி லாக்ராஞ்சியின் பகுப்பாய்வுகள் சிறு வான்பொருட்கள் நிலையாக ஓர் கோளுடன் அதன் சுற்றுவட்டப்பாதையைப் பகிர்ந்து கொள்ள முடியும் எனக் காட்டின. சுற்றுப்பாதையில் கோளுக்கு 60° முன்னும் பின்னும் உள்ள புள்ளிகள் லாக்ராஞ்சி புள்ளிகள் எனப்படுகின்றன; இந்தப் புள்ளிகளுக்கு அண்மித்து இயங்கும் வான்பொருட்கள் கோளின் சுற்றுப்பாதையிலேயே இயங்க முடியும். இத்தகைய *டிராஜன் சிறுகோள்கள்* புவி, வியாழன், செவ்வாய், மற்றும் நெப்டியூனின் சுற்றுப்பாதைகளில் இருப்பதாக வானியலாளர்கள் கண்டறிந்துள்ளனர். புவியின் டிரோஜன் சிறுகோள்களை, அவற்றின் அலைவுப்பாதைகள் பகல்நேர வானத்தில் அமைந்திருப்பதால், கட்புலனாகும் ஒளியில் காண்பது கடினமாகும். இருப்பினும் 2010இல் அகச்சிவப்புக் கதிர் அவதானிப்பு நுட்பங்களைப் பயன்படுத்தி சிறுகோள் புவியின் டிரோஜன் துணையாக கண்டறியப்பட்டுள்ளது; இது நிலைத்த சுற்றுப்பாதையில் முன்னால் செல்லும் லாக்ராஞ்சிப் புள்ளியில் அலைவுகளைக் கொண்டுள்ளது .
# காற்றில்லா சக்கரங்கள்

வட்டகை, சக்கரம் இரண்டையும் இணைத்து ஒரே பகுதியாக ட்வீல் (tire+wheel= Tweel) எனப்படும் **காற்றில்லா சக்கரங்களை** (*Airless tires*) உருவாக்கும் முயற்சிகள் பல ஆண்டுகளாக நடைபெற்றுவருகின்றன. வழக்கமான சக்கரங்கள் சக்கரம்+வட்டகையென அமைந்திருக்கும். இதில் வட்டகைகள் காற்று நிரப்பப்பட்டு அதன் அழுத்தத்தில் இயங்கும். இதனால் பஞ்சர், வட்டகை விரைவில் வழுக்கையாதல் எனப் பல்வேறு சிக்கல்கள் உள்ளன.
# காற்றில்லா சக்கரங்கள்

## வடிவமைப்பு

பிரான்ஸ் நாட்டின் மிச்செல்லின் நிறுவனம் இந்த ட்வீலை வடிவமைத்து இறுதி வடிவம் அளித்துள்ளதாகத் தெரிகிறது. இதில் காற்று நிரப்பப்பட்ட டியூபுக்கு பதில் வளையும் தன்மைகொண்ட பாலியூரித்தின் ஆரக்கால்கள் உள்ளன. வட அமெரிக்காவில் உள்ள தனது ஆலையைக் காற்றில்லா சக்கரங்களை உருவாக்கவே அர்ப்பணிக்கப்போவதாக மிச்செலின் தெரிவித்துள்ளது. ஜான் டீர் நிறுவனத்துடன் கைகோத்துள்ள மிச்செலின், ஜான் டீரின் புல் அறுக்கும் இயந்திரங்களில் இச்சக்கரங்களைப் பொருத்தியுள்ளது. கார் போன்ற சாலை வாகனங்களுக்கான காற்றில்லா சக்கரங்களை உருவாக்கும் முயற்சியிலும் ஈடுபட்டுவருகிறது.
# காற்றில்லா சக்கரங்கள்

## வரலாறு

காற்றில்லா சக்கரங்கள் புதிய முயற்சி அல்ல. ஏற்கனவே ராணுவ பயன்பாட்டு வாகனங்களில் இவை இடம்பெற்றுள்ளன. தேனடை தொழில் நுட்பத்தைப் பயன்படுத்தி நான் நியுமிடிக் (non-pneumatic) வகை சக்கரங்களை விஸ்கான்சின் மாடிசன் பல்கலைக்கழக அறிவியலாளர்கள் கடந்த 2008ஆம் ஆண்டு கண்டறிந்தனர். இவ்வகை சக்கரங்களைப் பொதுச்சந்தைக்குக் கொண்டுவருவதில், தென்கொரியாவின் ஹான்கூக், சப்பானின் பிரிட்ஜ்ஸ்டோன், பிரான்சின் மிச்செலின் உள்ளிட்ட நிறுவனங்கள் போட்டியிட்டன. பிரிட்ஜ்ஸ்டோன் நிறுவனம் 9 இன்ச் அளவுள்ள, மின்னனு நகர்வு நாற்காலிகளில் பயன்படுத்தத் தக்க காற்றில்லா சக்கரங்களை வடிவமைத்தது.2011 ஆம் ஆண்டு டோக்கியோ தானுந்து சந்தையில் இவற்றை அறிமுகப்படுத்தியது. இருப்பினும் பொதுப் பயன்பாட்டுக்கு வரவில்லை. ஹான்கூக் நிறுவனம் 2013 செப்டம்பரில் பிராங்பர்ட் தானுந்து கண்காட்சியில் ஐ-பிளெக்ஸ் என்ற பெயரில் காற்றில்லா சக்கரங்களை அறிமுகப் படுத்தியது. பாலியூரித்தின் கூட்டுப்பொருள்களால் உருவாக்கப்பட்ட இச்சக்கரங்கள் 95 விழுக்காடு மறுசுழற்சி செய்ய உகந்தவை. ,
# நானாபாவு பால்குனராவ் பட்டோலே

**நானாபாவு பால்குனராவ் பட்டோலே**, மகாராட்டிர அரசியல்வாதி. இவர் பாரதிய ஜனதா கட்சியைச் சேர்ந்தவர். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், பண்டாரா-கோந்தியா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் பண்டாரா மாவட்டத்தின் சாக்கோலி வட்டத்தைச் சேர்ந்த சுகலி என்ற ஊரில் பிறந்தார்.
# அசோக் மகாதேவ்ராவ்

**அசோக் மகாதேவ்ராவ்**, மகாராட்டிர அரசியல்வாதி. இவர் பாரதிய ஜனதா கட்சியைச் சேர்ந்தவர். இவர் 1968-ஆம் ஆண்டின் ஜூலை முதலாம் நாளில் பிறந்தார். இவர் கட்சிரோலி மாவட்டத்தின் கட்சிரோலியில் வசிக்கிறார். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், கட்சிரோலி-சிமூர் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# ஹன்ஸ்ராஜ் கங்காராம்

**ஹன்ஸ்ராஜ் கங்காராம் அஹீர்** (Hansraj Gangaram Ahir), மகாராட்டிர அரசியல்வாதி. இவர் 1954-ஆம் ஆண்டின் நவம்பர் பதினொன்றாம் நாளில் மகாராட்டிரத்தில் உள்ள நாந்தேட்டில் பிறந்தார். இவர் பாரதிய ஜனதா கட்சியைச் சேர்ந்தவர். இவர் சந்திரப்பூர் மக்களவைத் தொகுதியில் போட்டியிட்டு வென்று, பதினொன்று, பதினான்கு, பதினைந்து மற்றும் பதினாறாவது மக்களவைகளில் உறுப்பினராகப் பணியாற்றினார். 2011 முதல் 2014 வரை தொடர்ந்து நான்கு முறை *ஸன்ஸத் ரத்னா* எனப்படும் *நாடாளுமன்ற மணி* விருதைப் பெற்றுள்ளார்.
# ஹன்ஸ்ராஜ் கங்காராம்

## பதவிகள்

இவர் கீழ்க்காணும் பொறுப்புகளை ஏற்றுள்ளார்.
- 1994-96: மகாராட்டிர சட்ட மேலவையில் உறுப்பினர்
- 1996: பதினொன்றாவது மக்களவையில் உறுப்பினர்
- 2004: பதினான்காவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- மே, 2014: பதினாறாவது மக்களவையில் உறுப்பினர்
# பாவனா புண்டுலிக்ராவ் கவளி

**பாவனா புண்டுலிக்ராவ் கவளி**, மகாராட்டிர அரசியல்வாதி. இவர் சிவ சேனா கட்சியைச் சேர்ந்தவர். இவர் 1973-ஆம் ஆண்டின் மே 23-ஆம் நாளில் பிறந்தார். இவர் வாசிம் மாவட்டத்தின் ரிசோடு என்னும் ஊரில் பிறந்தார். இவர் யவத்மாள்-வாசிம் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# பாவனா புண்டுலிக்ராவ் கவளி

## பதவிகள்

கீழ்க்காணும் பதவிகளை ஏற்றுள்ளார்.
- 1999: பதின்மூன்றாவது மக்களவையில் உறுப்பினர்
- 2004: பதினான்காவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- மே, 2014 : பதினாறாவது மக்களவையில் உறுப்பினர்
# ராஜீவ் சங்கர் ராவ்

**ராஜீவ் சங்கர் ராவ்**, மகாராட்டிர அரசியல்வாதி. இவர் இந்திய தேசிய காங்கிரசு கட்சியைச் சேர்ந்தவர். இவர் 1974-ஆம் ஆண்டின் செப்டம்பர் 21-ஆம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், ஹிங்கோலி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் ஹிங்கோலி மாவட்டத்தில் உள்ள களமனுரி என்ற ஊரில் பிறந்தார்.
# வேதா (இசையமைப்பாளர்)

***எஸ். வேதா*** (*Vedha*) **எஸ். எஸ். வேதாசலம்** தமிழ்த் திரைப்படத்துறையின் ஓர் இசையமைப்பாளர். மர்ம வீரன் எனும் திரைப்படத்தின் மூலம் திரைத்துறையில் தடம் பதித்த வேதா, ஆரவல்லி, பார்த்திபன் கனவு, கொஞ்சும் குமரி, சி.ஐ.டி.சங்கர் போன்ற படங்களுக்கு இசையமைத்துள்ளார்.  
இவர் 1950 களின் முற்பகுதியில் சென்னையில் தயாரிக்கப்பட்ட சிங்களத் திரைப்படங்களில் பணியாற்றத் தொடங்கினார். குறிப்பாக, டி. எம். சௌந்தரராஜன், பி. சுசீலா ஆகியோரால் தனித்தனியாக இரண்டு பதிப்புகளில் பாடப்பட்ட டிங்கிரி டிங்கலே பாடல் மிகப்பெரிய வெற்றியடைந்தது. இப்பாடல் பைலா வகையைச் சேர்ந்தது.  
1965 இல் வெளிவந்த *வல்லவனுக்கு வல்லவன்* திரைப்படத்தின் "ஓராயிரம் பார்வையிலே" என்ற பாடலும் மிகவும் பிரபலமான பாடலாக இருந்தது. இந்தியில் இருந்து இப்பாடல் எடுக்கப்பட்டாலும், கண்ணதாசனின் பாடல் வரிகளும், டி. எம். சௌந்தரராஜனின் மயக்கும் குரலும் இதற்கு தமிழ்ச் சுவையளித்தது.  
1966 இல் வெளிவந்த *வல்லவன் ஒருவன்* திரைப்படத்தின் ஒரு பாடல், "பளிங்கினால் ஒரு மாளிகை" எல். ஆர். ஈசுவரி பாடும் திறமைக்கு பொருத்தமான பாடலாக இருந்தது. அவரது குரலும் வேதாவின் இசையும் இணைந்து பார்வையாளர்களை பெரும் உயரத்திற்கு கொண்டு சென்றன.
# வேதா (இசையமைப்பாளர்)

## பாடகர்கள்.

இவரது இசையமைப்பிற்காகப் பாடிய பாடகர்கள்: டி. எம். சௌந்தரராஜன், ஏ. எம். இராஜா, திருச்சி லோகநாதன், கே. ஜே. யேசுதாஸ், டி. ஏ. மோதி, எஸ். சி. கிருஷ்ணன், ஜே. பி. சந்திரபாபு, சீர்காழி கோவிந்தராஜன், வி. என். சுந்தரம், ஏ. எல். ராகவன், எஸ். வி. பொன்னுசாமி, கண்டசாலா, மொகிதீன் பேக், எடி ஜெயமன்னே, பி. சுசீலா, எல். ஆர். ஈசுவரி, ஆர். பாலசரஸ்வதி தேவி, கே. ஜமுனா ராணி, (ராதா ஜெயலட்சுமி, பி. லீலா, ஜிக்கி, கே. ராணி, ஏ. ஜி. இரத்னமாலா, பி. வசந்தா, எம். எஸ். இராஜேஸ்வரி, மாபெல்லி பத்மேதமி, ருக்மணி தேவி, மனோரமா தேவி ஆகியோராவர்.
# வேதா (இசையமைப்பாளர்)

## பாடலாசிரியர்கள்

இசையமைப்பாளர் வேதாவிற்கு கண்ணதாசன், சுந்தர் கண்ணன், ஏ. எல். நாராயணன், தஞ்சை என். இராமையா தாஸ், வில்லிபுத்தன், ஏ மருதகாசி, வாலி, கருணைதாசன், நல்லதம்பி, ஆலங்குடி சோமு, பஞ்சு அருணாசலம் ஆகியோர் பாடல்களை எழுதியுள்ளனர்.
# வேதா (இசையமைப்பாளர்)

## இசையமைத்த திரைப்படங்கள்

| ஆண்டு | திரைப்படத்தின் பெயர் | இயக்குநர் | தயாரிப்பாளர் | குறிப்பு |
| --- | --- | --- | --- | --- |
| 1956 | *மர்ம வீரன்* | *டி, ஆர். ரகுநாத்* | ஜுப்ளி ஆர்ட்ஸ் | - |
| 1957 | *ஆரவல்லி* | *எஸ். வி. கிருஷ்ணா ராவ்* | - | - |
| 1958 | *அன்பு எங்கே* | *யோகநாத்* | ஜுப்ளி ஆர்ட்ஸ் | - |
| *மணமாலை* | *நாராயணமூர்த்தி* | ஜனதா பிக்சர்ஸ் | - |  |
| 1959 | *மின்னல் வீரன்* | *ஜம்பண்ணா* | டி. என். ஆர். புரோடக்சன் | - |
| *சொல்லுத்தம்பி சொல்லு* | *டி. வி. சுந்தரம்* | டி. வி. எஸ். புரோடக்சன் | - |  |
| 1960 | *பார்த்திபன் கனவு* | *யோகநாத்* | ஜுப்ளி பிலிம்ஸ் | - |
| 1962 | *கண்ணாடி மாளிகை* | *என். என். சி. சாமி* | இராணி பிக்சர்ஸ் | - |
| *நாகமலை அழகி* | *விஸ்வநாதன்* | மாதேஷ்வரி பிலிம்ஸ் | - |  |
| 1963 | *ஆளப்பிறந்தவன்* | *நானாபாய் பட்* | - | - |
| *கொஞ்சும் குமரி* | *ஜி. விஸ்வநாதன்* | மாடர்ன் தியேட்டர்ஸ் | - |  |
| *யாருக்குச் சொந்தம்* | *கே. வி. ஸ்ரீனிவாசன்* | - |  |  |
| 1964 | *அம்மா எங்கே* | *ஜி. விஸ்வநாதன்* | - |  |
| *சித்ராங்கி* | *ஆர். எஸ். மணி* | - |  |  |
| *வீராங்கனை* | *ஏ. எஸ். ஏ. சாமி* | ஓரியன்டல் பிக்சர்ஸ் | - |  |
| 1965 | *சரசா பி.ஏ* | *யோகநாத்* | கணேஷ் பிலிம்ஸ் | - |
| *ஒரு விரல்* | *சி. எம். வி. இராமன்* | சல்வந்தர் பெர்னாண்டஸ் அசோஸியேட் ஆர்டிஸ்ட் | - |  |
| *வல்லவனுக்கு வல்லவன்* | *ஆர். சுந்தரம்* | மாடர்ன் தியேட்டர்ஸ் | - |  |
| *வழிகாட்டி* | *கே. பெருமாள்* | - |  |  |
| 1966 | *இரு வல்லவர்கள்* | *கே. வி. ஸ்ரீநிவாஸ்* | - |  |
| *வல்லவன் ஒருவன்* | *ஆர். சுந்தரம்* | - |  |  |
| *யார் நீ* | *சத்யம்* | பி. எஸ். வி. பிக்சர்ஸ் | - |  |
| 1967 | *அதே கண்கள்* | *ஏ. சி. திருலோகச்சந்தர்* | ஏ. வி. எம். புரோடக்சன் | - |
| *எதிரிகள் ஜாக்கிரதை* | *ஆர். சுந்தரம்* | மாடர்ன் தியேட்டர்ஸ் | - |  |
| *காதலித்தால் போதுமா* | *கே. வி. ஸ்ரீநிவாஸ்* | - |  |  |
| 1969 | *நான்கு கில்லாடிகள்* | *எல். பாலு* | - |  |
| *மனசாட்சி* | *டி. என். பாலு* | விஜய பாலாஜி மூவீஸ் | - |  |
| *உலகம் இவ்வளவு தான்* | *வேதாந்தம் இராகவய்யா* | பாண்டியம்மன் மூவீஸ் | - |  |
| *பொண்ணு மாப்பிள்ளை* | *எஸ். இராமநாதன்* | பி. எஸ். வி. பிக்சர்ஸ் | - |  |
| 1970 | *சி.ஐ.டி.சங்கர்* | *ஆர். சுந்தரம்* | மாடர்ன் தியேட்டர்ஸ் | - |
| 1971 | *ஜஸ்டிஸ் விஸ்வநாதன்* | *ஜி. ஆர். நாதன்* | - | } |
# ஹரிபாவு சஞ்சய்

**ஹரிபாவு சஞ்சய்**, மகாராட்டிர அரசியல்வாதி. இவர் சிவ சேனா கட்சியைச் சேர்ந்தவர். இவர் 1967-ஆம் ஆண்டின் ஜூன் முதலாம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, பர்பணி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் பர்பணியில் வசிக்கிறார்.
# ஹினா காவித்

ஹினா விஜய்குமார் காவித், மகாராட்டிர அரசியல்வாதி. இவர் பாரதிய ஜனதா கட்சியின் உறுப்பினர். இவர் 1987-ஆம் ஆண்டின் ஜூன் 28-ஆம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, நந்துர்பார் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# சுபாஷ் ராம்ராவ்

**சுபாஷ் ராம்ராவ்**, மகாராட்டிர அரசியல்வாதி. இவர் பாரதிய ஜனதா கட்சியைச் சேர்ந்தவர். இவர் 1953-ஆம் ஆண்டின் செப்டம்பர் பதினொன்றாம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலிபன்போது, துளே மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# கச்சேரி ஆரம்பம்

***கச்சேரி ஆரம்பம்*** என்பது 2010 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். திரைவண்ணன் இயக்கிய இத்திரைப்படத்தில் ஜீவா, பூனம் பஜ்வா, ஜே. டி. சக்ரவர்த்தி, வடிவேலு ஆகியோர் முன்னணி கதாபாத்திரத்தில் நடித்திருந்தனர். டி. இமான் இசையமைத்த இப்படம் 2010 மார்ச் 19 அன்று வெளியானது.
# கச்சேரி ஆரம்பம்

## நடிகர்கள்

- ஜீவா - பாரி
- பூனம் பஜ்வா - மதி
- ஜே. டி. சக்ரவர்த்தி - சிவமணி
- வடிவேலு - தீபாவளி
- அழகம் பெருமாள்
- காதல் தண்டபாணி
- அன்சிபா அசன் -சுமதி
- நிஷா கோதரி (ஒரு பாடலில் மட்டும்)
# கச்சேரி ஆரம்பம்

## பாடல்கள்

டி. இமான் இசையமைத்த இத்திரைப்படத்தின் பாடல்கள்:
# ராவ்சாகேப் பாட்டீல் தான்வே

**ராவ்சாகேப் பாட்டீல் தான்வே**, மகாராட்டிர அரசியல்வாதி ஆவார். இவர் பாரதிய ஜனதா கட்சியின் உறுப்பினர். இவர் 1955-ஆம் ஆண்டின் மார்ச்சு பதினெட்டாம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, ஜால்னா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் ஜால்னா மாவட்டத்தில் உள்ள ஜாவ்கேடா என்ற ஊரில் பிறந்ததவர். இதே மாவட்டத்தின் போகர்தன் என்ற ஊரில் இவர் வசிக்கிறார். இவர் தற்போது இந்திய நிலக்கரி அமைச்சகத்தின் இணை அமைச்சராக உள்ளார்.
# ராவ்சாகேப் பாட்டீல் தான்வே

## பதவிகள்

இவர் கீழ்க்காணும் பொறுப்புகளையும் பதவிகளையும் ஏற்றுள்ளார்.
- போகர்தன் ஊராட்சித் தலைவர்
- 1990-99: மகாராட்டிர சட்டமன்ற உறுப்பினர்
- 1999: பதின்மூன்றாவது மக்களவையில் உறுப்பினர்
- 2004: பதினான்காவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- மே 2014: பதினாறாவது மக்களவையில் உறுப்பினர்
- மே 2019: பதினேழாவது மக்களவை உறுப்பினர்
- மே 2019: இணை அமைச்சர், நிலக்கரி அமைச்சகம், இந்தியா
# ஹரிஷ்சந்திர தேவ்ராம் சவான்

**ஹரிஷ்சந்திர தேவ்ராம் சவான்** (*Harischandra Devram Chavan*, 25 திசம்பர் 1951 – 14 நவம்பர் 2024) என்பவர் மகாராட்டிர அரசியல்வாதி ஆவார். இவர் பாரதிய ஜனதா கட்சியின் உறுப்பினர். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, திண்டோரி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் நாசிக் மாவட்டத்தில் உள்ள பிரதாப்கட் என்னும் ஊரைச் சேர்ந்தவர்.
# ஹரிஷ்சந்திர தேவ்ராம் சவான்

## பதவிகள்

இவர் கீழ்க்காணும் பொறுப்புகளை ஏற்றுள்ளார்.
- 1995-99: மகாராட்டிர சட்டமன்ற உறுப்பினர்
- 2004: பதினான்காவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- மே, 2014: பதினாறாவது மக்களவையில் உறுப்பினர்
# சந்திரகாந்து பாவுராவ்

**சந்திரகாந்து பாவுராவ்**, மகாராட்டிர அரசியல்வாதி. இவர் சிவ சேனா கட்சியைச் சேர்ந்தவர். இவர் 1952-ஆம் ஆண்டின் ஜனவரி முதலாம் நாளில் பிறந்தார். இவர் அவுரங்காபாத் நகரில் பிறந்து, அங்கேயே வசிக்கிறார். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, அவுரங்காபாத் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# சந்திரகாந்து பாவுராவ்

## பதவிகள்

இவர் கீழ்க்காணும் பதவிகளை ஏற்றுள்ளார்.
- 1990-99: மகாராட்டிர சட்டமன்ற உறுப்பினர்
- 1999: பதின்மூன்றாவது மக்களவையில் உறுப்பினர்
- 2004: பதினான்காவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- மே, 2014: பதினாறாவது மக்களவையில் உறுப்பினர்
# வேதா

***வேதா*** (*Vedha*) என்பது 2008 இல் வெளிவந்த இந்திய தமிழ் நாடக திரைப்படம் ஆகும். இப்படத்திற்கு ஆர். நித்தியக்குமார் இயக்கியிருந்தார். இத்திரைப்படத்தில் அருண் விஜய் மற்றும் ஷீலா ஆகியோர் நடித்திருந்தனர். இத்திரைப்படத்திற்கு ஸ்ரீகாந்த் தேவா இசையமைத்திருக்கிறார்.
# வேதா

## நடிகர்கள்

- அருண் விஜய் விஜய்
- ஷீலா - வேதமாக
- வதனாக ஜெயவர்தன்
- கருணாஸ்
- சீதா
- சத்தியபிரகாஷ்- சத்யா
- போஸ் வெங்கட்
- மயில்சாமி
- சிங்கமுத்து
- ஏ.சி முரளி மோகன்
- மதன் பாப்
# வேதா

## ஒலிப்பதிவு

இப்படத்திற்கு ஸ்ரீகாந்த் தேவா இசையமைத்தார்.
| 1 | "ஆஷகே ஆஷகே" | கே.கே., சின்மாயி | தங்கா. செந்தில்குமார் |
| --- | --- | --- | --- |
| 2 | "அயோ ஆசை" | உதித் நாராயண், பாப் ஷாலினி | பி.விஜய் |
| 3 | "சிக்கு புக்கு ரயிலு" | கண பாலா | ஆர்.நித்த்யகுமார் |
| 4 | "நினைதா பாவம்" | விஜய் யேசுதாஸ் | வாசு பாஸ்கர் |
| 5 | "ரசிக்கம் சீமனே" | அனுராதா ஸ்ரீராம் | யுகபாரதி |
| 6 | "விலக்கினில்" | விஜய் யேசுதாஸ் | வாசு பாஸ்கர் |
| 7 | "அச்சமில்லை அச்சமில்லை" | திப்பு, ஹர்ஜித் | விஜய் சாகர் |
| 8 | "வன்னர்பேட்டா" | சுபாஷ், தங்க பாஸ்கர் | பார்த்தி பாஸ்கர் |
| 9 | "என்னாய் நான்" | உன்னி மேனன் | வாசு கோகிலா |
# விசய் சேசாத்திரி

**விசய் சேசாத்திரி** (Vijay Seshadri பிறப்பு 1956) என்பவர் ஓர் ஆங்கிலக் கவிஞர். 2014 ஆம் ஆண்டுக்குரிய புகழ் வாய்ந்த புலிட்சர் பரிசு பெற்றவர். இவர் ஒரு கட்டுரையாளராகவும் இலக்கியத் திறனாய்வாளராகவும் கல்லூரி ஆசிரியராகவும் விளங்கி வருகிறார். அமெரிக்காவில் வாழும் ஓர் இந்தியர் ஆவார்.
# விசய் சேசாத்திரி

## பிறப்பும் படிப்பும்

இந்தியாவில் பெங்களூருவில் பிறந்த விசய் சேசாத்திரி தம் 5 ஆம் அகவையில் அமெரிக்காவுக்கு வந்தார். இவருடைய தந்தை இவரை ஒரு அறிவியல் மேதையாக உருவாக்க விரும்பினார். ஆனால் கவிதை இவரை ஆட்கொண்டது. இளைஞராக இருக்கும்போது கொலம்பசு, ஓகியோ ஊர்களில் வசித்தார். கொலம்பியா பல்கலைக் கழகத்தில் எம்.எப். ஏ. என்னும் உயர் கல்வி பயின்றார். உருது மொழியைப் பயில இந்தியாவின் லாகூருக்குச் சென்றார். மிர்சா காலிப் என்னும் கவிஞரின் இலக்கியப் படைப்புகளை ஆர்வத்துடன் பயின்றார்.
# விசய் சேசாத்திரி

## கவிதை நூல்கள்

- ஒயில்ட் கிங்டம் (Wild Kingdom) 1996
- தி லாங்க் மெடோ ( The Long Meadow) 2003
- 3 செக்சன்ஸ் (3 Sections) 2013
# விசய் சேசாத்திரி

## கவிதைச் சிறப்பு

ஆடன், யீட்ஸ், ராபர்ட் ப்ராஸ்ட், வால்ட் விட்மன் போன்ற ஆங்கிலக் கவிஞர்களை நேசிக்கும் இவர் பெற்ற மீனவத் தொழில் அனுபவங்களையும் சுமையுந்துகள் ஒட்டிய அனுபவங்களையும் இவருடைய கவிதைகளில் காணலாம். 2013 ஆம் ஆண்டில் வெளி வந்த 3 செக்சன்ஸ் என்னும் கவிதை நூலின் சிறப்பைப் பாராட்டிப் புலிட்சர் பரிசு 2014 ஆம் ஆண்டில் வழங்கப்பட்டது.
# விசய் சேசாத்திரி

## பணி

பென்னிங்க்டன் கல்லூரியிலும் சாரா லாரன்சு கல்லூரியிலும் ஆசிரியராகப் பணி புரிகிறார். நியூயார்க்கர் போன்ற இலக்கிய இதழ்களில் இலக்கியக் கட்டுரைகளை எழுதி வருகிறார். நூல்களைத் திறனாய்வு செய்தும் எழுதி வருகிறார்.
# விசய் சேசாத்திரி

## மேற்கோள்

- http://www.deccanchronicle.com/141123/lifestyle-offbeat/article/turn-verse
# அல்பிரட் தம்பிஐயா

**அல்பிரட் லியோ சவரிமுத்து தம்பிஐயா** (*Alfred Leo Saverimuthu Thambiayah*, நவம்பர் 8, 1903 - ) இலங்கைத் தமிழ் தொழிலதிபரும், அரசியல்வாதியும், நாடாளுமன்ற உறுப்பினரும் ஆவார்.
# அல்பிரட் தம்பிஐயா

## ஆரம்ப வாழ்வு

தம்பிஐயா 1903 நவம்பர் 8 அன்று இலங்கையின் வடக்கே ஊர்காவற்துறை, கரம்பொன் இவரது தந்தை ஊர்காவற்துறையில் கப்பல் சொந்தக்காரராக இருந்தவர். மானிப்பாயைச் சேர்ந்த அதிகார் செல்லமுத்து என்பவரின் மகள் ராஜேசுவரியை (இ. 14 அக்டோபர் 2009) இவர் திருமணம் முடித்தார். இந்நிறுவனம் கொழும்புத் துறைமுகத்தின் பெரும்பாலான வணிக நடவடிக்கைகளைத் தமது கட்டுப்பாட்டுக்குள் வைத்திருந்தது. இவரது வணிக நிறுவனம் அரசு-நிறுவனமான கொழும்பு துறைமுக ஆணையத்துடன் வணிகத் தொடர்பில் உள்ளதால் தம்பிஐயாவின் தேர்வை எதிர்த்து இவரை எதிர்த்துப் போட்டியிட்ட ஏ. வி. குலசிங்கம் (த.கா.) வழக்குத் தொடுத்தார். இவ்வழக்கை விசாரித்த நீதிபதி பசநாயக்கா என்பவர் தம்பிஐயாவின் தெரிவு செல்லுபடியாகாது எனத் தீர்ப்பு வழங்கினார். அக்காலத்தைய தேர்தல் விதிகள் மேன்முறையீடு செய்ய அனுமதிக்காததால், அன்றைய டி. எஸ். சேனநாயக்கா அரசு தேர்தல் முறையீடுகளுக்கு மேன்முறையீட்டை அனுமதிக்கும் சட்டமூலத்தை 1948 ஆம் ஆண்டில் அவசர அவசரமாக நிறைவேற்றியது. தம்பிஐயாவின் மேன்முறையீட்டை விசாரித்த மூவர் அடங்கிய நீதிபதிகள் குழு தம்பிஐயாவுக்கு சார்பாகத் தீர்ப்பு வழங்கியது.  
தம்பிஐயாவின் பதவிக் காலத்தில் வேலணைத் தீவுக்கு யாழ்ப்பாணக் குடாநாட்டில் இருந்தும், புங்குடுதீவில் இருந்தும் தரைவழிப் போக்குவரத்துப் பாதைகள் அமைக்கப்பட்டன. தமிழ்க் காங்கிரஸ் கட்சி 1953 ஆம் ஆண்டில் சேனநாயக்கா அரசில் இருந்து விலகியது. ஆனாலும், தம்பிஐயா ஐக்கிய தேசியக் கட்சியில் சேர்ந்து அரசில் தொடர்ந்து இணைந்திருந்தார். 1956 ஆம் ஆண்டில் சிங்களம் மட்டும் சட்டத்திற்கு அன்றைய அரசு ஆதரவளித்ததைத் தொடர்ந்து அக்கட்சியில் இருந்து விலகினார். மார்ச் 1960 நாடாளுமன்றத் தேர்தல்களில் போட்டியிட்டு இலங்கைத் தமிழரசுக் கட்சி வேட்பாளர் வி. ஏ. கந்தையாவிடம் தோற்றார்.  
1958 ஆம் ஆண்டு கொழும்பிலும் சுற்றுப் புறத்திலும் தமிழருக்கு எதிராக இடம்பெற்ற கலவரங்களின் போது பாதிப்புற்ற தமிழர்களை பாதுகாப்புக் காரணங்களுக்காக யாழ்ப்பாணத்திற்கு அழைத்துச் செல்வதற்குத் தமது கப்பல்களைக் கொடுத்துதவினார். ரேணுகா நிறுவனத்தின் தலைவராக தம்பிஐயாவின் மகள் இந்துமதி ரேணுகா ராசையா இருந்து வருகிறார். தம்பையாவின் பேரன் சமிந்திரா அதன் நிறைவேற்றுப் பணிப்பாளராக உள்ளார்.
# ஓதப் பூட்டல்

தனது சுழற்சிக்கு எடுக்கும் நேரமும் புவியை சுற்றும் நேரமும் ஒன்றாக இருப்பதால் ஓதப் பூட்டல் ஏற்படுகின்றது. இடதுபுற படிமத்தில் காட்டப்பட்டுள்ளது போல, நிலை அலைவு விளைவைத் தவிர, நிலா எப்போதும் தனது ஒருபக்கத்தையே புவியை நோக்கிக் காட்டியவண்ணம் உள்ளது. (இந்தப் படிமத்தில் நிலா அளவிற்கேற்ப காட்டப்படவில்லை.) நிலா தன்னைத் தானே சுற்றாமல் இருந்தால், வலதுபுற படிமத்தில் காட்டப்பட்டுள்ளதுபோல, புவியைச் சுற்றி வரும்போது தனது முன் புறத்தையும் பின் புறத்தையும் மாற்றி மாற்றி காட்டும்.]]  
**ஓதப் பூட்டல்** (*Tidal locking*), அல்லது **ஈர்ப்பு விசைப் பூட்டல்** (*gravitational locking*) என்பது ஓர் வானியல்சார் பொருள் மற்றொரு வானியல்சார் பொருளைச் சுற்றிவரும்போது ஈர்ப்புச் சரிவினால் விண்வெளிப்பொருளின் ஒரு பக்கம் மட்டுமே மற்றதை நோக்கி இருக்குமாறு அமைவதாகும். இந்த விளைவு **ஒத்தியங்கு சுழற்சி** என்றும் குறிப்பிடப்படுகின்றது. காட்டாக, எப்போதும் நிலவின் ஒரே பக்கம் புவியை நோக்கி உள்ளது. ஓதப் பூட்டிய பொருள் தனது அச்சில் சுழலும் நேரமும் தனது கூட்டாளிப் பொருளை சுற்றுகின்ற நேரமும் ஒன்றாக உள்ளது. இதனால் ஒரு அரைக்கோளம் நிரந்தரமாக தனது கூட்டாளிப் பொருளை நோக்கி உள்ளது. பொதுவாக பெரிய விண்பொருளுடன் துணைக்கோள் ஓதப்பூட்டப்படும். பெரிய பொருளை பூட்டுவதற்கு நிறைய நேரமெடுக்கும் என்பதால் இவ்வாறு நிகழ்கிறது. போதுமான நேரம் கொடுக்கப்பட்டால் முடிவில் இரண்டுமே ஒன்றுடன் ஒன்று ஓதப்பூட்டப்பட்டிருக்கும். இரண்டுக்குமிடையே உள்ள திண்ம வேறுபாடும் இடைத்தொலைவும் குறைந்திருந்தால் விரைவில் நிகழும். இத்தகைய விளைவினை புளூட்டோவிற்கும் இதன் துணைக்கோளான சரோனுக்குமிடையேக் காணலாம்.
ஓதப் பூட்டல் நிகழ எத்தனைக் காலமெடுக்கும் என்பதை கணக்கிட இயலும்.  
இந்த விளைவு சில செயற்கைக் கோள்களை நிலைப்படுத்த பயன்படுத்தப்படுகின்றது.
# ஓதப் பூட்டல்

## ஈர்ப்புவிசையால் பூட்டப்பட்ட வானியல்சார் பொருட்களின் பட்டியல்

### சூரியக் குடும்பம்

** புவியுடன்** பூட்டப்பட்டது
- நிலா  
** செவ்வாயுடன்** பூட்டப்பட்டது
- போபொசு
- தெய்மொசு  
**வியாழனுடன்** பூட்டப்பட்டது
<div>
- மெடீசு
- அட்ராசுத்தியா
- அமல்த்தியா
- தேபெ
- ஐஒ
- ஐரோப்பா
- கனிமிடு
- கலிஸ்டோ
</div>  
**சனியுடன்** பூட்டப்பட்டது
<div>
- பான்
- அட்லாசு
- புரோமெதெயசு
- பண்டோரா
- எபிமெதியசு
- யானூசு
- மிமாசு
- என்சலடசு
- டெலசுட்டோ
- தெதைசு
- கலிப்சோ
- டியோன்
- ரியா
- டைட்டன்
- இலாபெடசு
</div>  
**யுரேனசு** பூட்டப்பட்டது
- மிராண்டா
- ஏரியல்
- உம்பிரியல்
- டைட்டானியா
- ஓபிரான்  
** நெப்டியூன்** பூட்டப்பட்டது
- புரோடியசு
- டிரைட்டன்  
**புளூட்டோ** பூட்டப்பட்டது
- சரோன் (புளூட்டோவே சரோனுடன் பூட்டப்பட்டுள்ளது)
# ஓதப் பூட்டல்

## ஈர்ப்புவிசையால் பூட்டப்பட்ட வானியல்சார் பொருட்களின் பட்டியல்

### சூரியனுக்கு வெளியே

- டௌ பூடிசு தன் அண்மையில் சுற்றும் பெருங்கோள் டௌ பூடிசு பி உடன் பூட்டப்பட்டுள்ளதாக அறியப்பட்டுள்ளது..
# வானியல்சார் பொருள்

**&thinsp;**  
| &thinsp; | } |
| --- | --- |
|-
|வானியல்சார் பொருட்கள் சில காட்டப்பட்டுள்ளது.
|}  
**வானியல்சார் பொருள்** (*Astronomical object*) என்பது வானியலில் ஆயப்படுவனவாகும். இது இயற்கையில் உருவான காட்சிக்குட்பட்ட பேரண்டத்திலுள்ள எந்தப் பொருளாகவோ அமைப்பாகவோ இருக்கலாம். புவியிலுள்ள பொருட்கள் பொதுவாக இவ்வகைப்பாட்டில் உட்படாது. இது ஏதோ ஒரு ஈர்ப்பு விசையினால் பிணைக்கப்பட்டு, தொடர்ச்சியாக வான்வெளியில் அமைந்துள்ள பொருட்களையும், ஈர்ப்பு விசை குறைந்த வானியல் அமைப்புகளையும் மற்றும் துணை அமைப்புகளையும் குறிக்கிறது.  
எடுத்துக்காட்டாக கோள்களின் அமைப்புகள், விண்மீன் கொத்துகள், நெபுலா, விண்மீன் பேரடை, சிறுகோள், இயற்கைத் துணைக்கோள், கோள் , விண்மீன், வால்வெள்ளி என்பது கட்டமைப்புக்குட்பட்ட பனிக்கட்டி மற்றும் தூசி ஆகியவற்றால் ஆன வால்வெள்ளி உட்கோளமும், கட்டமைப்புக்கு உட்படாத வால்வெள்ளியின் வால் பகுதியையும் கொண்டுள்ளது.  
கோள்களின் அமைப்புகள் என்பது விண்மீன்களைச் சுற்றி கோள்கள் எவ்வாறு அமைந்துள்ளன எனக் குறிப்பதாகும். விண்மீன் கொத்துகள் என்பது விண்மீன்கள் ஈர்ப்பு விசையால் இணைந்து ஒரு அமைப்பை உருவாக்குவது ஆகும். நெபுலா என்பது விண்மீன் பேரடை வெடிப்பின் மூலம் உண்டாகிறது, இதிலிருந்து புதிய விண்மீன்களும், புதிய கோள்களும் உருவாகின்றன.
சிறுகோள், இயற்கைத் துணைக்கோள், கோள், வால்வெள்ளி ஆகியவை, நமது சூரியக் குடும்பத்தில் இடம் பெற்றுள்ள வானியல் சார் பொருட்கள் ஆகும்.
இதில் கோள்கள், சிறுகோள், வால்வெள்ளி ஆகியவை சூரியனைச் சுற்றியும், இயற்கைத் துணைக்கோள் கோள்களைச் சுற்றிக் கொண்டு சூரியனையும் சுற்றி வருகின்றன.
# வானியல்சார் பொருள்

## விண்மீன் கொத்துகள்

அண்டம் என்பது படிநிலை முறை கட்டமைப்பைக் கொண்டதாக உள்ளது. விண்மீன் பேரடைகள், விண்மீன் பேரடைக் கூட்டங்கள் மற்றும் விண்மீன் பெருந்திரள் ஆகிய இரண்டு பிரிவுகளாக உள்ளது.
விண்மீன் பேரடைகள் அதன் அமைப்பைப் பொறுத்து ஒழுங்கில்லா விண்மீன் பேரடை, நீள்வட்ட அண்டம் (Elliptical galaxy), வட்டத்தட்டு விண்மீன் பேரடை (Disc galaxy) போன்ற சில பிரிவுகளாகவும் பிரிக்கப்பட்டுள்ளது.
வட்டத்தட்டு விண்மீன் பேரடையானது ஒடுக்க உருவ அண்டம் (lenticular galaxy) மற்றும் சுருள் விண்மீன் மண்டலம் (spiral galaxies) என இரு பிரிவாகப் பிரிக்கப்பட்டுள்ளது. விண்மீன் பேரடைகளின் மையத்தில் மீப்பெரும் கருந்துளை இருக்கும். குறு ஒளிர்வண்டம் மற்றும் கோளகக் கொத்து விண்மீன் கூட்டம் ஆகியவை விண்மீன் பேரடைகளைச் சுற்றி அமைந்திருக்கும்.
# வானியல்சார் பொருள்

## விண்மீன் கொத்துகளின் உள்ளமைப்பு

விண்மீன் கொத்துகள், வாயுப் பொருட்களால் ஆனவை, இவைப் படிப்படியாக தானே ஈர்ப்பு விசையை பெறும் அளவிற்கு உருவாகிறது. இந்த நிலையில் விண்மீன்களே அவற்றின் அடிப்படைப் பொருளாக உள்ளது. குளிர்வடையும் நெபுலாக்களிலிருந்து உருவாக்கப்பட்டு கூட்டமாய் சேர்ந்து விண்மீன் கொத்துகளை உருவாக்குகிறது.  
விண்மீன்களின் நிறை, பொதிவு, மற்றும் வளர்ச்சி நிலை ஆகியவற்றைப் பொறுத்து விண்மீன் கொத்துகளின் அமைப்பு உருவாகிறது. ஒரு படிப்படியாக உருவாகும் கூட்டமைப்பில், விண்மீன்கள் ஒன்றையொன்று ஈர்ப்பின் மூலம் சுற்றி வருகின்றன. கோள்கள், சிறுகோள்கள், துணைக் கோள்கள் மற்றும் தூசி ஆகியவை புதிய விண்மீன்களைச் சுற்றி வருகிறது.
விண்மீன்களின் ஒளிர்வு மற்றும் மேற்பரப்பு வெப்பநிலை ஆகியவற்றைப் பொறுத்து வரையப்படும் ஏர்ட்சுபிரங் – ரசல் விளக்கப்படம், விண்மீன்களை வகைப்படுத்தப் பயன்படுகிறது. மாறுபடும் விண்மீன் என்பது மாறுபடும் ஒளிர்வைக் கொண்ட விண்மீன் அமைப்பாகும்.
வெண் குறுமீன், நொதுமி விண்மீன் மற்றும் கருந்துளை ஆகியவை விண்மீன்களின் இறுதி நிலை விண்மீன் அமைப்பாகும்.